NATO kodinis pavadinimas

NATO kodinių pavadinimų sistema () – NATO naudojama kodinių pavadinimų sistema (angl. Reporting Names) žymėti ne NATO šalyse sukurtus karinius orlaivius ir kitą įrangą. Sistema supaprastina įrangos identifikavimą vietoje originalaus pavadinimo naudojant trumpus, vienaskiemenius ar dviskiemenius pavadinimus.
miniatiūra|Lenkijos KOP MiG-29, NATO kodinis pavadinimas – „Fulcrum“
Kodinių pavadinimų priskyrimą tvarko į NATO struktūrą neįeinanti JAV karinių oro pajėgų pajėgų sąveikos taryba (angl. Air Force Interoperability Council – AFIC), anksčiau vadinta Oro pajėgų standartizacijos koordinavimo komitetu (angl. Air Standardization Coordinating Committee – ASCC). Vašingtone įsikūrusią AFIC sudaro trijų NATO narių (Kanados, Jungtinės Karalystės ir JAV) ir dviejų NATO nepriklausančių šalių (Australijos ir Naujosios Zelandijos) ginkluotųjų pajėgų atstovai.

Šeštajame dešimtmetyje pradėjus naudoti sistemą, jos temrinai netiesiogiai žymėjo potencialiai priešiškus orlaivius. Po Šaltojo karo pabaigos kai kurių NATO narių karinės oro pajėgos naudojo į šią sistemą patenkančius orlaivius (pvz., „Fulcrum“ – Mikoyan MiG-29).

 JAV variacijos 
miniatiūra|SSRS sukurta „žemė-žemė“ tipo sparnuotoji raketa P-5 4K34, kurios NATO kodas yra „SS-N-3 Shaddock“
Jungtinių Valstijų gynybos departamentas (angl. DOD) kai kuriais atvejais išplečia kodinių NATO pavadinimų sistemą. Pavyzdžiui, trečiųjų šalių gaminamos „žemė-oras“ tipo raketų sistemos, sumontuotos laivuose ar povandeniniuose laivuose, koduojamos tokiais pačiais pavadinimais kaip ir atitinkamos antžeminės sistemos, tačiau JAV Gynybos departamentas jų indeksui papildomai priskiria ženklų seriją su skirtinga pabaiga (pvz. „SA-N-“ vietoje „SA-“). Patogumo sumetimais skairiniai indeksai ir pavadinimai paliekami tokie patys.

 Sistemos priimtinumas buvusioje sovietinėje erdvėje 
Sovietų Sąjunga neturėjo analogiškos kodavimo sistemos ir naudojo originalius savo ir svetimų orlaivių pavadinimus. Kartu, neoficialūs slapyvardžiai buvo paplitę (pvz. MiG-21, kurio NATO kodinis pavadinimias yra „Fishbed“, SSRS ir jos sąjungininkių karinėse oro pajėgose dėl savo specifinės formos buvo vadinamas „pieštuku“ arba „balalaika“). Išimtimi laikytinas MiG-29 (NATO kodinis pavadinimas „Fulcrum“ – „atramos taškas“), kurio NATO pavadinimas atitiko šio orlaivio vaidmenį sovietinėje oro gynybos sistemoje.Zuyev, A. and Malcolm McConnell. Fulcrum: A Top Gun Pilot’s Escape from the Soviet Empire. Warner Books, 1993. .

 Nomenklatūra 
miniatiūra|Antonov An-124 „Ruslan“, NATO kodinis pavadinimas – „Condor“
Siekiant sumažinti painiavos riziką, sistemoje buvo naudojami neįprasti ar išgalvoti pavadinimai. Tokiu būdu buvo sumažinama galimybė, kad pasirinkti pavadinimai pasitaikytų įprastame pokalbyje.

Fiksuoto sparno orlaiviams pavadinti naudojamų žodžių skiemenų kiekis nurodo orlaivio variklių tipą. Vienaskiemeniai pavadinimai žymi stūmoklinius arba turbosraigtinius variklius, dviskiemeniai kodai nurodo į reaktyvinius variklius.

Bombonešiams buvo priskirti pavadinimai, anglų kalboje prasidedantys raide „B“, pvz. „Badger“ (liet. „barsukas“ – Tupolev Tu-16), „Blackjack“ (Tupolev Tu-160) ar „Bear“ (liet. „lokys“ – Tupolev Tu-95). „F“ raide prasidedantys terminai buvo priskiriami naikintuvams ar šturmo lėktuvams, pvz. „Frogfoot“ – „Sukhoi Su-25“. Transporto orlaiviams sistema numatė raide „C“ (angl. „Cargo“ – „krovinys“) prasidedančius pavadinimus: pvz. Antonov An-124 gavo indeksą „Condor“ o „Iljushin Il-76“ – „Candid“.

 NATO kodinių pavadinimų sąrašai 

 Raketos 
Pirma kodinio pavadinimo raidė nurodo įrangos paskirtį. Raidinius ir skaitinius pavadinimus (pvz., AA-2) priskiria Gynybos departamentas.
miniatiūra|„Oras-oras“ tipo raketa K-13, NATO kodinis pavadinimas AA-2 Atoll

 A – „oras-oras“ tipo raketos, pavyzdžiui, AA-2 Atoll (rus. K-13)
 K – „oras-žemė“ tipo raketos (iš rusiško X (į anglų kalbą transkribuojama kaip „Kh“), pavyzdžiui AS-17 „Krypton“ (rus. Kh-31)
 G – „žemė-oras“ tipo raketos, (angl. SAM (surface-to-air) arba „Ground-to-air“), įskaitant paleidžiamas iš laivo ir povandeninio laivo, pavyzdžiui SA-2 Guideline (rus. S-75 Dvina)
 S – „žemė-žemė“ tipo raketos:
 bazuoajmos antvandeniniuose ir povandeniniuose laivuose. Sausumos raketų pavadinimai turi priešdėlį „SS-“, pavyzdžiui , SS-1 Scud. Karinio jūrų laivyno raketos koduojamos indeksu „SS-N-“, pvz., SS-N-2 Styx (rus. P-15 Termit). Pakrantės gynybos raketoms priskiriamas priešdėlis „SS-C-“, pvz., SS-C-5 Stooge (rus. K-300P Bastion-P)
 prieštankinės raketos (angl. „Anti-Tank“), pvz. AT-5 Spandrel (rus. 9M113).

 Lėktuvai 
miniatiūra|Sovietinis oro erdvės stebėjimo lėktuvas Tu-126, NATO kodinis pavadinimas „Moss“, Zoknių aerodromePirmoji kodo raidė nurodo orlaivio tipą, pvz., „B“ (angl. „Bomber“) – bombonešį: „Tupolev Tu-95“ – „Bear“, „F“ – (angl. „Fighter“ – naikintuvą) „Fulcrum“ – Mikoyan-Gurevich MiG-29. Fiksuoto sparno orlaiviams su propeleriniais varikliais vartojami vieno skiemenų pavadinimai, o orlaiviams su reaktyviniais varikliais – dviskiemeniai. Sraigtasparniams šis skirtumas netaikomas.
 F – naikintuvai, vėliau – šturmo lėktuvai
 B – bombonešiai
 C – komerciniai, keleiviniai ir krovininiai lėktuvai
 H – sraigtasparniai
 M – įvairūs: mokymo, žvalgybos, hidroplanai, tankeriai, oro erdvės stebėjimo

 Povandeniniai laivai 
miniatiūra|Rusijos KJP „Akula“ klasės (projektas 971) povandeninis laivas K-419 „Kuzbas“
Iki devintojo dešimtmečio povandeninių laivų indeksai buvo naudojami iš NATO fonetinės abėcėlės. Atsiradus serijinių modelių modifikacijoms jos tiksliau buvo identifikuojamos pridedant papildomą raidę, pvz. „Whiskey" klasės povandeninio laivo (projektai 613, 640, 644 ir 665) modifikacija buvo vadinama „Whiskey Long Bin“. Nuo devintojo dešimtmečio naujiems įrangos pavyzdžiams priskirti iš rusiškų žodžių, kilę pavadinimai, pavyzdžiui „Akula“ (liet. „ryklys“). Šie pavadinimai neatitiko sovietinių pavadinimų. Pavyzdžiui, „Akula“ – kodinis pavadinimas kurį NATO suteikė atakos povandeniniam laivui (projektas 971), buvo tikrasis sovietinis balistinių raketų povandeninio laivo (projektas 941), NATO pavadinto „Typhoon“, pavadinimas. Kinijos Liaudies Respublikos povandeninių laivų klases NATO koduoja Kinijos dinastijų pavadinimais.

 NATO povandeninių laivų kodinių pavadinimų sąrašas

 Įranga 
 NATO įrangos kodinių pavadinimų sąrašas

 Taip pat skaityti 
 Antrojo pasaulinio metu karo metu Sąjungininkų naudoti Japonijos orlaivių pavadinimai
 Tarybinių bombonešių NATO kodiniai pavadinimai
 Tarybinių ir Kinijos naikintuvų NATO kodiniai pavadinimai
 Tarybinių sraigtasparnių NATO kodiniai pavadinimai
 TSRS orlaivių žymenų sistema

 Nuorodos 

Kategorija:Karinė aviacija
Kategorija:NATO